197 



crassiores plus quam duplo, scrobe femorali profundo, parce 

 ciliato ; trochanteres coxis duplo quartaque parte brevi- 

 ores; femora coxis tertia parte breviora iisque duplo pæne 

 humiliora, clavata; tibiæ conice cylindricæ, femoribus quarta 

 parte breviores ; tarsi tibiis nona ferme parte longiores 

 iisque duplo pæne tenuiores, ferme cylindrici. Ungulæ sub- 

 æquales, validiores, dente marginjs inferioris armatæ magno, 

 medio, apici ungulæ altitudine ferme pare. 



Abdomen capite cum thorace septima tantum longius 

 parte, producte ovatum, annulo tertio annulorum corporis 

 omnium latissimo, tertia parte latiore quam prothorace, leviter 

 convexum, pieuris late rotundatis. Scuta dorsi tenuia, con- 

 vexiuscula, lateribus manca, late rotundata, non marginata, 

 ultima duo pæne quadrata, reliqua transversa, media duplo 

 latiora quam longiora ; impressiones musculares amplæ, 

 oblongæ, fundo planiusculo, inæquato. Scuta ventralia tenuis- 

 sima. Annulus analis annulo nono vix longior, latissimus, 

 tertia parte latior quam longior, verrucis duabus instructus 

 exsertilibus , hamis novenis armatis validis, procumbentibus, 

 scansoriis. 



Cerci fixi, late distantes, ad apicem versus divergentes, 

 subrecti , conici , levigati, brevissimi , longitudine tantum 

 annuli noni. 



Larva capite thoraceque pæne linearibus, abdomine vero 

 ovato insignis, tota setulis dispersa, pallida, capite scutisque 

 dorsi thoracis et abdominis pallide ferrugineis, lineolis litu- 

 risque fuscescentibus conspersis. 



Hab. cursoria, scansoria sub cortice arborum emortuarum, 

 etiam in foliis obvia. 



DROMIUS QUADRIMACULATUS L. 

 Tab. IV. Fig. 11. 



Larva præcedenti simillima dignoscitur 

 parte antica clypei angulos frontales manifesto superante, 

 dentibus minutis; colore partium cornearum corporis multo 



